CELEX: 32014R0084
Language: et
Date: 2014-01-30 00:00:00
Title: Komisjoni rakendusmäärus (EL) nr 84/2014, 30. jaanuar 2014 , milles käsitletakse valmististe Pediococcus pentosaceus DSM 14021, Pediococcus pentosaceus DSM 23688 ja Pediococcus pentosaceus DSM 23689 lubamist kõikide loomaliikide söödalisandina  EMPs kohaldatav tekst

31.1.2014   
            
            
               ET
            
            
               Euroopa Liidu Teataja
            
            
               L 28/30
            
         
      KOMISJONI RAKENDUSMÄÄRUS (EL) nr 84/2014,
   30. jaanuar 2014,
   milles käsitletakse valmististe Pediococcus pentosaceus DSM 14021, Pediococcus pentosaceus DSM 23688 ja Pediococcus pentosaceus DSM 23689 lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Määruse (EÜ) nr 1831/2003 artikli 10 lõikega 7 koostoimes artikli 10 lõigetega 1–4 on ette nähtud erisätted määruse jõustumise kuupäeval liidus silokonservantidena kasutatavate ainete hindamise kohta.
            
         
               (2)
            
            
               Kooskõlas määruse (EÜ) nr 1831/2003 artikli 10 lõike 1 punktiga b kanti valmistised Pediococcus pentosaceus DSM 14021, Pediococcus pentosaceus DSM 23688 ja Pediococcus pentosaceus DSM 23689 söödalisandite registrisse kui olemasolevad tooted, mis kuuluvad funktsionaalrühma „silokonservandid” kõikide loomaliikide puhul.
            
         
               (3)
            
            
               Määruse (EÜ) nr 1831/2003 artikli 10 lõike 2 kohaselt ja koostoimes nimetatud määruse artikliga 7 esitati taotlused nende valmististe lubamiseks kõikidele loomaliikidele ette nähtud söödalisanditena ja taotleti, et kõnealused söödalisandid klassifitseeritaks söödalisandite kategooriasse „tehnoloogilised lisandid” ja funktsionaalrühma „silokonservandid”. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 18. juuni 2013. aasta arvamuses (2) järeldusele, et kavandatud kasutustingimuste juures ei kujuta kõnealuste tüvede kasutamine silo tootmisel ilmselt ohtu loomaliikidele, töödeldud siloga söödetud loomadest valmistatud toodete tarbijatele ega keskkonnale. Toiduohutusamet leidis ka, et kõik kolm valmistist võivad silo tootmisele hästi mõjuda, sest nad vähendavad pH-taset ja suurendavad piimhappe kontsentratsiooni ning selle tulemusena paraneb kuivaine säilimine kergesti ja keskmiselt sileeritava loomasööda puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas määrusega (EÜ) nr 1831/2003 asutatud referentlabori esitatud aruande söödalisandite analüüsimeetodite kohta söödas.
            
         
               (5)
            
            
               Kõnealuste valmististe hindamisel tõdeti, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuste valmististe kasutamiseks käesoleva määruse lisas esitatud viisil.
            
         
               (6)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas nimetatud valmistisi, mis kuuluvad söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Üleminekumeetmed
   Lisas nimetatud valmistisi ja neid sisaldavat sööta, mis on toodetud ja märgistatud enne 20. augustit 2014 kooskõlas enne 20. veebruari 2014 kohaldatud eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. jaanuar 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 268, 18.10.2003, lk 29.
   
      (2)  EFSA Journal 2013; 11(7):3284.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate osakeste (CFU) arv tooraine kg kohta
               
            
                  
                     Tehnoloogiliste lisandite kategooria. Funktsionaalrühm: silokonservandid
                  
               
            
                  1k1009
               
               
                  —
               
               
                  
                     Pediococcus pentosaceus DSM 14021
               
               
                  
                               
                           
                           
                              
                                 Söödalisandi koostis
                              
                              Valmistis Pediococcus pentosaceus DSM 14021, mis sisaldab vähemalt 1 × 1011 CFUd söödalisandi grammi kohta.
                           
                        
                               
                           
                           
                              
                                 Toimeaine kirjeldus
                              
                              
                                 Pediococcus pentosaceus DSM 14021 elujõulised rakud.
                           
                        
                               
                           
                           
                              
                                 Analüüsimeetod
                                  (1)
                              
                              Loendamine söödalisandis: süviskülvimeetod MRS agariga (EN 15786)
                              Identifitseerimine: impulssvälja-geelelektroforees (PFGE).
                           
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi miinimumsisaldus, kui seda ei kasutata silokonservandina koos teiste mikroorganismidega: 1 × 108 CFUd tooraine kg kohta kergelt ja keskmiselt sileeritava materjali puhul (2).
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                  20. veebruar 2024
               
            
                  1k1010
               
               
                   
               
               
                  
                     Pediococcus pentosaceus DSM 23688
               
               
                  
                               
                           
                           
                              
                                 Söödalisandi koostis
                              
                              Valmistis Pediococcus pentosaceus DSM 23688, mis sisaldab vähemalt 1 × 1011 CFUd söödalisandi grammi kohta.
                           
                        
                               
                           
                           
                              
                                 Toimeaine kirjeldus
                              
                              
                                 Pediococcus pentosaceus DSM 23688 elujõulised rakud.
                           
                        
                               
                           
                           
                              
                                 Analüüsimeetod
                                  (1)
                              
                              Loendamine söödalisandis: süviskülvimeetod MRS agariga (EN 15786)
                              Identifitseerimine: impulssvälja-geelelektroforees (PFGE).
                           
                        
               
                  Kõik loomaliigid
               
               
                   
               
               
                   
               
               
                   
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi miinimumsisaldus, kui seda ei kasutata silokonservandina koos teiste mikroorganismidega: 1 × 108 CFUd tooraine kg kohta kergelt ja keskmiselt sileeritava materjali puhul (2).
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                   
               
            
                  1k1011
               
               
                  —
               
               
                  
                     Pediococcus pentosaceus DSM 23689
               
               
                  
                               
                           
                           
                              
                                 Söödalisandi koostis
                              
                              Valmistis Pediococcus pentosaceus DSM 23689, mis sisaldab vähemalt 1 × 1011 CFUd söödalisandi grammi kohta.
                           
                        
                               
                           
                           
                              
                                 Toimeaine kirjeldus
                              
                              
                                 Pediococcus pentosaceus DSM 23689 elujõulised rakud.
                           
                        
                               
                           
                           
                              
                                 Analüüsimeetod
                                  (1)
                              
                              Loendamine söödalisandis: süviskülvimeetod MRS agariga (EN 15786)
                              Identifitseerimine: impulssvälja-geelelektroforees (PFGE).
                           
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi miinimumsisaldus, kui seda ei kasutata silokonservandina koos teiste mikroorganismidega: 1 × 108 CFUd tooraine kg kohta kergelt ja keskmiselt sileeritava materjali puhul (2).
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                  20. veebruar 2024
               
            
         (1)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  Kergesti sileeritav loomasööt: > 3 % lahustuvaid süsivesikuid tooraines. Keskmiselt sileeritav loomasööt: 1,5–3,0 % lahustuvaid süsivesikuid tooraines. Komisjoni määrus (EÜ) nr 429/2008 (ELT L 133, 22.5.2008, lk 1).